62 J. J. PRINS OR AT 10. 



Sacro munere Vobis fungi contingat, sanctissiraam colitis Theologiae disci- 

 plinam. NIERMEYERCM lugentes praeceptorem optimum , quo estis erga 

 praeceptores animo , testificati estis luculentissime. Erat enim ille in paucis 

 eximius Vestrique amantissimus. Mihi vero , in eius locum suffecto , 

 quamplurima desunt, quibus Ille ornatus erat Vobisque inserviit. Sed in 

 memoriam venit, quam ad me misit, epistola, eo quidem tempore, quo, 

 Roterodamo destinatus, in hanc vocaretur Academiam. Turn ille ex 

 animo dolere sibi baud obscure significavit , quod non, antequam Theolo- 

 giae capesseret munus professorium , per aliquod saltern temporis spatium 

 Roterodamensium praeesse posset coetui Cbristiano; hinc enim sperasse 

 se, fore ut baud exiguum in se redundaret emolumentum, quo melius 

 futurorum inserviret antistitum Sacrorum commodis. lam ego, si quid 

 valeo, quae annorum aliquot me, praesertim Roterodami, experientia 

 docuit, Vobis certe suppeditare possum omnibusque viribus prodesse Vobis 

 conabor. Vos igitur his, quaeso, Vestrum in commodum diligenter uta- 

 mini ! Me accipite , Commilitones exoptatissimi ! studiorum ducem ac comi- 

 tem , qui Vobis docendis ipse discam ! Et si in laudanda institutione 

 Academica , quippe ad Vos formandos aptissima , ea tantum elocutus sum , 

 quae vestra Vos quotidie experientia docet , beatos Vos praedicate , quibus 

 nihil prorsus desit , quo ad munus Sacrum aliquando gerendum rite prae- 

 paremini ! Moveat Vos illius muneris gravitas ad studia vestra , ut facitis , 

 gnaviter persequenda ! Animi pietate morumque Vos probitate omnibus 

 commendetis , qui Ecclesiae nostrae Reformatae curam gerunt fidelissimam ! 

 Prodeant e Vobis multi quotannis verbi divini ministri gregisque, quern 

 suo sibi sanguine CHRISTUS peperit, pastores probabiliores ! Et floreat in 

 sempiternum haec celeberrima Leidensis schola Theologorum omnisque 

 haec nostra Academia , verae eruditionis pulcherrima sedes ! 



Quae nostra vota ne Tu irrita sinas esse , Deus Optime Maxiine ! quern 

 Patrem veneramur in IESU CHRISTO benignissimum ! 



DIXL 



